1. ΑΝΑΓΚ. ΝΟΜΟΣ υπ’ αριθ.1787 της 5/9 Ιουν.1939 (αναδημ.19 ιουν.1939) Περί οργανώσεως των Μαθητικών Συσσιτίων Άρθρ.1.-1.Παρά τω Υπουργείω Θρησκευμάτων και Εθνικής Παιδείας συνιστάται «Κεντρική Επιτροπή Μαθητικών Συσσιτίων» αποτελουμένη: (Περί της συνθέσεως και αρμοδιοτήτων της ανωτέρω επιτροπής βλ. ήδη το κατωτέρω Β.Δ.17 Οκτ./6 Νοεμ.1953). Ήδη για τη σύνθεση της άνω Επιτροπής ισχύουν οι διατάξεις της παρ.24 άρθρ.2 της ΣΤ 5/5/1982 (ΦΕΚ Β΄213) Απ. Υπ. Προεδρίας και Παιδείας (τόμ.32, σελ.70,25). 2.Σκοπός της Κ.Ε.Μ.Σ. είναι η ενίσχυσις και προαγωγή του θεσμού των μαθητικών συσσιτίων. 3.Η μέριμνα της Κ.Ε.Μ.Σ. δύναται να επεκταθή και επί των μαθητικών εξοχών της αρμοδιότητος του Υπουργείου Εθνικής Παιδείας. Άρθρ.2.-Ο ως άνω σκοπός επιτυγχάνεται: α)Δια της συστηματικής παρακολουθήσεως και του ελέγχου της λειτουργίας των μαθητικών συσσιτίων. β)Δια της διαφωτίσεως του λαού επί της σημασίας αυτών και της δημιουργίας της αναγκαίας ευνοϊκής κινήσεως δια την ηθικήν και υλικήν εκ μέρους της κοινωνίας ενίσχυσίν των και γ)Δια της εξευρέσεως οικονομικών μέσων πέραν των διατιθεμένων εκάστοτε παρά του Κράτους τοιούτων προς ίδρυσιν και λειτουργίαν αυτών. Άρθρ.3.-1.Την εποπτείαν επί του έργου της Κ.Ε.Μ.Σ. ασκεί ο Υπουργός της Εθνικής Παιδείας. Ο τρόπος της ασκήσεως της εποπτείας ταύτης, τα της λειτουργίας της Κ.Ε.Μ.Σ., αι λεπτομέρειαι της ασκήσεως του έργου της, αι σχέσεις αυτής προς τας κατωτέρω οριζομένας Νομαρχιακάς Επιτροπάς, Επιτροπάς και Εφορείας Μαθητικών Συσιτίων κανονισθήσονται δι’ αποφάσεως του Υπουργού Θρησκευμάτων και Εθνικής Παιδείας. Άρθρ.4.-1.Εις την έδραν εκάστου Νομού συνιστάται «Νομαρχιακή Επιτροπή Μαθητικών Συσσιτίων» υπό την προεδρίαν του οικείου Νομάρχου και την επίτιμον τοιαύτην του εν τη έδρα του Νομού Μητροπολίτου. Αι εις τας έδρας των Γενικών Διοικήσεων Νομαρχιακαί Επιτροπαί προεδρεύνται παρά των οικείων Γενικών Διοικητών. Εν τη έδρα του Νομού Αττικοβοιωτίας δεν συνιστάται «Νομαρχιακή Επιτροπή Μαθητικών Συσσιτίων», της αρμοδιότητος αυτής ασκουμένης παρά της αρμοδίας Διευθύνσεως του Υπουργείου Εθνικής Παιδείας. 2.Εις την έδραν εκάστης εκπαιδευτικής περιφερείας Στοιχειώδους Εκπαιδεύσεως συνιστάται «Επιτροπή Μαθητικών Συσσιτίων» υπό την προεδρίαν του οικείου επιθεωρητού και την επίτιμον τοιαύτην του Μητροπολίτου, εφ’ όσον εδρεύει τοιούτος εν τη έδρα του Επιθεωρητού Στοιχειώδους Εκπαιδεύσεως. Εις ας πόλεις εδρεύουν πλείονες του ενός Επιθεωρηταί Δημοτικών Σχολείων δύναται να συγκροτήται μίαν μόνον Επιτροπή Μ.Σ. 3.Τα μαθητικά συσσίτια σχολείων ή ομάδος τοιούτων διοικούνται παρ’ Εφορειών. 4.Η σύνθεσις των ως άνω Νομαρχιακών Επιτροπών, Επιτροπών και Εφορειών, ο τρόπος της συγκροτήσεως και λειτουργίας των, το έργον αυτών, η εποπτεία και η παρακολούθησις τούτου, αι σχέσεις προς το Υπουργείον και την Κ.Ε.Μ.Σ., οι πόροι προς εκπλήρωσιν του έργου των, ο τρόπος της διαχειρήσεως αυτών και του ελέγχου αυτής και πάσα άλλη λεπτομέρεια καθορισθήσονται δι’ αποφάσεως του Υπουργού Θρησκευμάτων και Εθνικής Παιδείας. 5.Ίδιος κανονισμός δημοσιευόμενος εις την Εφημερίδα της Κυβερνήσεως θέλει ρυθμίσει τα της λειτουργίας εν γένει των μαθητικών συσσιτίων. Για τη νέα σύνθεση της άνω Επιτροπής βλέπε παρ.25 άρθρ.2 της ΣΤ 5/5/1982 (ΦΕΚ Β΄213) Απ. Υπ. Προεδρίας και Παιδείας (τόμ.32, σελ.70,25). Άρθρ.5.-1.Προς επίτευξιν των σκοπών του παρόντος Νόμου πόροι καθορίζονται οι κάτωθι: α)«Εκ του διατιθεμένου παρά του Υπουργείου Κρατικής Υγιεινής και Αντιλήψεως εκ του ειδικού αυτού προϋπολογισμού προς το Πατριωτικόν Ίδρυμα υπέρ των συσσιτίων εν γένει ποσόν ετησίως ουχί μικρότερον των 10.000.000 δραχμών. Η ανωτέρω  χορηγία κατατίθεται εις την Τράπεζαν της Ελλάδος κα(Αντί για τη σελ. 747) Σελ. 747(α) Τεύχος Ε81-Σελ.143 Μαθητικά Συσσίτια 32.Κ.γ.1 τά την έναρξιν του σχολικού έτους και εις πίστωσιν του κατωτέρω εν παρ.4 ειδικού λογαριασμού. Το ανωτέρω ποσόν των 10.000.000 δραχμών δύναται να αυξηθή δι’ αποφάσεως του Υπουργού Κρατικής Υγιεινής και Αντιλήψεως μέχρι 13.000.000 δραχμών, ότε εκ τούτου διατίθεται το επί πλέον των 10.000.000 δραχμών ποσόν προς λειτουργίαν συσσιτίων αποκλειστικώς εν νηπιαγωγείοις». Η περιπτ. α΄ αντικατεστάθη ως άνω υπό του άρθρ.3 Α.Ν.2465/1940. β) (Ετήσια υποχρεωτική εισφορά εκ δρχ.30 επιβαλλομένη επί εκάστου μαθητού των σχολείων (Μέσης και) Δημοτικής εκπαιδεύσεως από του σχολικού έτους 1939-40). Η παρ.β΄ έπαυσεν ισχύουσα από του σχολικού έτους 1943-44 δια τους μαθητάς των Σχολείων Μέσης εκπαιδεύσεως δυνάμει του άρθρ.7 παρ.4 Νόμ.1287/1944. γ)Εισφοραί Δήμων, Κοινοτήτων, Ταμείων και Νομικών εν γένει προσώπων Δημοσίου Δικαίου και δ)«Δι’ αποφάσεως του Υπουργικού Συμβουλίου, λαμβανομένης κατόπιν προτάσεως του Υπουργού των Οικονομικών, δύνανται ν’ απαλλάσσωνται των τελών δημοσίων θεαμάτων τα υπέρ των μαθητικών συσσιτίων Κρατικών Σχολείων και υπό των Σχολικών Επιτροπών αυτών οργανούμενα δημόσια εν γένει θεάματα». Το εδάφ.δ΄ αντικατεστάθη ως άνω δια του άρθρ.5 Α.Ν.516/1945. 2.Η υποχρεωτική ως άνω εισφορά εκ δρχ. 30 εισπράττεται υπό των διευθυντών των σχολείων παρ’ εκάστου μαθητού εις δύο ίσας δόσεις, εξ’ ων η μία πρώτη εις την αρχήν εκάστου σχολικού έτους και κατά την εγγραφήν αυτού, η δε δευτέρα εντός του πρώτου 15θημέρου του μηνός Μαρτίου του αυτού σχολικού έτους. 3.Της ανωτέρω υποχρεωτικής εισφοράς απαλλάσσονται, αποφάσει της οικείας Εφορείας του σχολείου προκειμένου περί μαθητών Στοιχειώδους Εκπαιδεύσεως, του Συλλόγου δε των καθηγητών προκειμένου περί Μέσης Εκπαιδεύσεως οι άποροι μαθηταί και μέχρι ποσοστού 20% επί του όλου αριθμού των μαθητών εκάστης τάξεως. 4.Το προϊόν εκ της εισπράξεως της ως άνω υποχρεωτικής εισφοράς, ως και των λοιπών πόρων, εφ΄ όσον ούτοι δεν διατίθενται ειδικώς υπέρ Νομαρχιακής τινός Επιτροπής, Επιτροπής ή Εφορείας συγκεντρούται και κατατίθεται εις την Τράπεζαν της Ελλάδος υπό ίδιον λογ/σμόν «Λογαριασμός Υπουργείου Παιδείας, κατάθεσις και διαχείρισις πόρων μαθητικών συσσιτίων». Σελ. 748(α) Τεύχος Ε81-Σελ.144 5.Εις τα κατά τόπους καταστήματα της Τραπέζης της Ελλάδος ή Εθνικής ή Αγροτικής τοιαύτης κατατίθενται παρά των Νομαρχιακών Επιτροπών ή Επιτροπών Μ.Σ. και υπό ίδιον λογαριασμόν τα αποστελλόμενα αυταίς εκάστοτε ή τα παρ’ αυτών πραγματοποιούμενα χρηματικά ποσά δια τα μαθητικά συσσίτια, αναλαμβάνονται δε και διατίθενται ταύτα δι’ αποφάσεως των ως άνω Νομαρχιακών Επιτροπών ή Επιτροπών προς εκπλήρωσιν των σκοπών των. Άρθρ.6.-1.Η εν τω Υπουργείω Θρησκευμάτων και Εθνικής Παιδείας Διεύθυνσις Σχολικής Υγιεινής καταρτίζει κατ’ έτος προϋπολογισμόν των δαπανών ιδρύσεως και λειτουργίας μαθητικών συσσιτίων, ως επίσης και απολογισμόν μετά την λήξιν εκάστου σχολικού έτους ους υποβάλλει προς έγκρισιν εις την ΚΕΜΣ. 2.Ο τρόπος της εισπράξεως της ετησίας υποχρεωτικής εισφοράς των μαθητών και των λοιπών πόρων του άρθρ.5, της συγκεντρώσεως και καταθέσεως αυτών παρά τη Τραπέζη της Ελλάδος, τα των πληρωμών εις βάρος του ανοιχθησομένου ως άνω λογαριασμού, τα του τρόπου συντάξεως του προϋπολογισμού και απολογισμού του ειδικού τούτου λογαριασμού ως και παν άλλο θέμα σχέσιν έχον με την διαχείρισιν του λογαριασμού τούτου και την εν γένει λογιστικήν υπηρεσίαν και πάσα άλλη λεπτομέρεια, καθορισθήσονται δι’ αποφάσεως του Υπουργού Θρησκευμάτων και Εθνικής Παιδείας. 3.Πάσα δαπάνη δια λογαριασμόν των Μαθητικών Συσσιτίων εις ουδεμίαν κράτησιν υπέρ τρίτων και τέλος χαρτοσήμου υπόκειται. 4.Προς διεξαγωγήν της δια του παρόντος Νόμου δημιουργημένης λογιστικής και λοιπής συναφούς υπηρεσίας τοποθετείται εις την Διεύθυνσιν Σχολικής Υγιεινής εις υπάλληλος εκ της οργανικής δυνάμεως του προσωπικού της Κεντρικής Υπηρεσίας, κατά προτίμησιν εκ των εχόντων πτυχίον Εμπορικής Σχολής ή προϋπηρεσίαν εν λογιστική υπηρεσία του Υπουργείου. Εν ελλείψει, διορίζεται τοιούτος επί βαθμώ και μισθώ γραφέως α΄ τάξεως, εφ’ όσον κέκτηται απολυτήριον Μέσης Εμπορικής Σχολής, επί βαθμώ δε γραμματέως β΄ εφ’ όσον κέκτηται πτυχίον της Ανωτάτης Σχολής Εμπορικών και Οικονομικών Επιστημών, προστιθεμένης μιας αντιστοίχου θέσεως εις την οργανικήν σύνθεσιν του προσωπικού της Κεντρικής Υπηρεσίας του Υπουργείου, υπαγόμενος δε ως προς την προαγωγήν εις τας γενικάς διατάξεις περί των υπαλλήλων της αυτής Υπηρεσίας. Άρθρ.7.-Η ισχύς του παρόντος Α. Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 32.Κ.γ.1 Μαθητικά Συσσίτια 